**Рыго́р Бары́савіч Эйдзі́наў** (28 жніўня (10 верасня) 1908, Баку — 2 мая 1977, Масква) — дзяржаўны і партыйны дзеяч БССР.

Член ЦК КП(б)Б (1940—1949), член Бюро ЦК КП(б)Б (1940—1947), дэпутат Вярхоўнага Савета БССР (1940—1951), дэпутат Вярхоўнага Савета СССР (1946—1950).

Біяграфія
---------

Нарадзіўся 28 жніўня (10 верасня) 1908 года ў Баку.

Скончыў Інстытут падрыхтоўкі кадраў пры Інстытуце чырвонай прафесуры ў Маскве (1933), Вышэйшую партыйную школу пры ЦК КПСС (1958).

З 1928 года на партыйнай і камсамольскай працы ў Маскве, Маскоўскай вобласці і на Паўночным Каўказе.

У 1935 годзе быў пераведзены ў БССР, начальнік палітаддзела Асвейскай МТС, другі сакратар Шклоўскага, першы сакратар Кармянскага РК КП(б)Б, намеснік кіраўніка Белдзяржкіно, намеснік начальніка ўпраўлення кінафікацыі пры СНК БССР.

З 1938 года ў ЦК КП(б)Б: загадчык культасветаддзела, а пасля аргінструктарскага аддзела.

24 сакавіка 1940 года абраны дэпутатам Вярхоўнага Савета БССР 1-га склікання ад Клецкай акругі Баранавіцкай вобласці.

22 снежня 1940 года III пленумам быў абраны трэцім сакратаром ЦК КП(б)Б, 26 сакавіка 1941 года быў абраны сакратаром па авіяцыйнай прамысловасці, а 26 жніўня 1943 года стаў намеснікам сакратара ЦК КП(б)Б па прамысловасці Уладзіміра Маліна і загадчыкам прамысловым аддзелам ЦК КП(б)Б.

Падчас Вялікай Айчыннай вайны ў 1942 годзе ўзначальваў Паўночна-Заходнюю аператыўную групу ЦК КП(б)Б, якая кіравала партызанскім рухам на тэрыторыі Віцебскай і паўночных раёнаў Мінскай і Магілёўскай абласцей, з верасня 1942 года — першы намеснік начальніка БШПР.

У чэрвені 1944 года быў прызначаны старшынёй Дзяржплана БССР і намеснікам старшыні СНК БССР. У лютым 1946 года вызвалены ад абавязкаў старшыні Дзяржплана. Ізноў прызначаны на гэтую пасаду ў чэрвені 1946 года. Вызвалены ад яе ў красавіку 1947 года.

З 1948 года ў Савеце Міністраў РСФСР.

З 1967 да 1977 года з’яўляўся намеснікам старшыні Дзяржаўнага камітэта Савета Міністраў РСФСР па выкарыстанні працоўных рэсурсаў.

Памёр 2 мая 1977 года ў Маскве. Пахаваны ў Маскве на Кунцаўскіх могілках.

Узнагароды
----------

15 жніўня 1944 года за ўзорнае выкананне заданняў ураду па развіццю партызанскага руху ў Беларусі і дасягнутыя поспехі ў барацьбе з нямецкімі захопнікамі быў узнагароджаны ордэнам Леніна.

Зноскі
------

1. ↑  Указ Прэзідыума Вярхоўнага Савета БССР ад 19 красавіка 1947 г. «Аб вызваленні таварышча Эйдзінава Р. Б. ад абавязкаў Намесніка Старшыні Савета Міністраў Беларускай ССР»
2. 1 2  Эйдинов Григорий Борисович // Биографический справочник. — Мн.: «Белорусская советская энциклопедия» имени Петруся Бровки, 1982. — Т. 5. — С. 707. — 737 с.

Спасылкі
--------

* Старшыні Дзяржплана і Дзяржэканомплана Беларускай ССР, Міністры эканомікі Рэспублікі Беларусь(недаступная спасылка)
* Справочник по истории Коммунистической партии и Советского Союза 1898—1991  (руск.)

| ⛭Старшыні Дзяржплана БССР |
| --- |
| БССР | Язэп Дыла (1923—1924) • Аляксандр Анохін (1924) • Стэфан Гельтман (1924—1925) • Сяргей Карп (1925—1927) • Марцін Карклін (1927—1930) • Самуіл Гольдберг (1930—1931) • Дзмітрый Шапіра (1931—1933) • Мацвей Галенда (1933—1935) • Арцемій Любовіч (1935—1937) • Данііл Чудноўскі (1937—1938) • Ісаак Чорны (1938—1944) • Рыгор Эйдзінаў (1944—1946) • Ісаак Чорны (1946) • Рыгор Эйдзінаў (1946—1947) • Ісаак Чорны (1947—1953) • Сяргей Малінін (1953—1965) • Піліп Коханаў (1965—1978) • Віктар Гвоздзеў (1978—1982)  ·  Анатоль Рэвут (1983—1985)  ·  Вячаслаў Кебіч (1985—1990)  ·  Міхаіл Мясніковіч (1990—1991)  ·  Сяргей Лінг (1991—1994) |  |